شەفەق نیوز/ مەسعود بارزانی سەرۆک پارت دیموکرات کوردستان، ئمڕوو شەممە، پەیام پرسەی کووچکردن موزەفەر نواب شاعر عراقی گەورە کرد.
بارزانی لە بەیاننامیگ رەسیە ئاژانس شەفەق نیوز وت: عراق وەگشت پیکاتەیلی شاعر گەورەیگ لەدەسدا، ک ساڵەیل تەمەنی گشتی وە شاکارە ئەدەبیە جوانەیلی وەخەبات پانەنددار بردەسەر، وەخاتر عراقیگ دیموکراتی، مقەیەتی مافەیل گەل وپیکاتەیلی و سەروەرییان بکەێد.
وتیش: موزەفەر نواب برادەر دڵسوزیگ بوی ئەرا گەل کوردستان و باوەتەگەی، و ژیانی جویر خەباتکار رکداریگ بردەسەر، ونوای ستەم گرد چ وەختیگ لەعراق بوی یا پەنابەر وڵاتەیل بوی.
بارزانی وتیش: زەرەد گەورەیلە ئەرا ناویگ نیشتمانی ک شوینی پڕەو نیەوود، چماێ لەناو خاک لەی ژیانە دەرچگ نەگ لە پەنابەری، و ئەگەر دویای رمیان رژیم وەرین گرنگی وەپی بیاتان ولە ساڵەیل ستەم ودویرخستم قەرەبووی بکردیان جویر ئەو پیشوازیە ک مە تەرمەگەی کریا، وەنە بویە وانەی خاسیگ لە ریزگردن لەیجویر ناوەیلێگ ک ژیان خوەی وەخاتر گەل وعراق لەناودا، وبیادە پەیامیگ نیشتمانی ئەرا گشت بەهرەدارەیل عراق و سومبلەیلی لە چین ئەدەب وهویر وزانستی.
